Կա այսպիսի մի կարծիք, որ «Ելքը» իշխանական ծրագիր է, ձևականության համար ստեղծված «գրպանային» ընդդիմություն: Այդ կարծիքը բնականաբար ապացուցված փաստ չէ, այն կարելի է կիսել, կամ ոչ, և խոսքը հիմա բնավ դրա մասին չէ: Այս բլոկը, ի տարբերություն միկրոսկոպիկ կամ ոչ այդքան «ընդդիմադիր» կազմակերպությունների, ժամանակ առ ժամանակ բավական ամպագոռգոռ հայտարարություններ է անում, սակայն իրենք, չնայած իրենց բարձրագոչությանը, միայն կարողանում են բառեր քամուն տալ: